Csongrád Város Polgármesterétől

Száma: Fjl/3-31/2022. „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2022. március 31-én tartandó ülésére

## Tárgy: Csongrád város településrendezési eszközei egy részterületen, hrsz. 5878. alatti ingatlan (volt Szeviép telephely) módosításának elfogadása, határozat (TSZT) és rendelet megalkotása (HÉSZ)

**Tisztelt Képviselő-testület!**

Csongrád Városi Önkormányzat Képviselő‐testülete a 17/2021. (II.18.) önkormányzati határozatában döntött az 5878 hrsz. alatti ingatlant (volt Szeviép telephelyet)érintően a településrendezési eszközök módosításáról. Csongrád Városi Önkormányzat Képviselő-testülete a 26/2022. (II.4.) önkorm. határozatában támogatta az adott ingatlant érintő gazdaságfejlesztési beruházást, munkahelyteremtés céljából.

A településrendezési eszközök módosításának egyeztetése egyszerűsített eljárásban történik a 314/2012. (XI. 8.) Korm. rendelet (továbbiakban Korm.rendelet) 32. § (4) bekezdés b) pontja alapján.

Csongrád Városi Önkormányzat Képviselő-testülete 39/2022. (II.24.) számú határozatával elfogadta a véleményezési szakasz során beérkezett véleményeket és az azokra adott tervezői válaszokat. A végső véleményezési szakasz ezzel lezárult. Az állami főépítészi hatáskörében eljáró megyei kormányhivatal a településrendezési eszköz tervezetét és az eljáráshoz kapcsolódó dokumentumokat áttanulmányozta és megküldte a záró szakmai véleményét (lásd 1. sz. melléklet) a településrendezési eszköz elfogadásához. A záró szakmai véleményt az eljárásrend szerint ismertetni kell a döntésre jogosult képviselő-testülettel is, majd ezt követően kerülhet sor a településrendezési eszközök elfogadására, a határozat és rendelet megalkotására.

A rendelet az elfogadását követően – a 314/2012. (XI.8.) Korm. rendelet 43. § (1) bekezdés b) pontja szerint az egyszerűsített eljárás esetén a településrendezési eszköz (2) bekezdés szerinti közlését követő 5. napon, de leghamarabb az elfogadástól számított 15. napon lép hatályba.

A 314/2012. (XI.8.) Korm.rendelet 43. § (2) bekezdés b) pontja szerint a polgármester a jóváhagyott, záradékolt településrendezési eszközt a képviselő-testületi döntést követő 15 napon belül megküldi hitelesített pdf. és szerkeszthető digitális formátumban az állami főépítészi hatáskörében eljáró megyei kormányhivatalnak. A jóváhagyott teljes tartalmú dokumentációt megküldi a 313/2012. (XI.8.) Korm. rendelet 4. § (1) g) pontja értelmében az önkormányzati döntést követő 30 napon belül a jegyző a Dokumentációs Központ részére a Korm. rendeletben szabályozott módon ingyenesen átadja vagy megküldi.

Javasolom a határozati javaslat elfogadását és a rendelet módosítás megalkotását.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta a „Csongrád város településrendezési eszközei egy részterületen, hrsz. 5878. alatti ingatlan (volt Szeviép telephely) módosításának elfogadása, határozat (TSZT) és rendelet megalkotása (HÉSZ)” tárgyú előterjesztését és az alábbi döntést hozta:

# Csongrád Városi Önkormányzat Képviselő-testülete megismerte az állami főépítészi hatáskörében eljáró megyei kormányhivatal záró szakmai véleményét Csongrád város településrendezési eszközeinek egy részterületen, hrsz. 5878. alatti ingatlanon (volt Szeviép telephelyen) történő módosítására vonatkozóan. A településrendezési eszközei módosítását elfogadja.

A határozatról értesítést kap:

l. Képviselő-testület tagjai

2. Fejlesztési és üzemeltetési iroda

3. Varga Júlia városi főépítész

Csongrád, 2022. március 24.

Bedő Tamás

polgármester